MATERSKÁ ŠKOLA WATSONOVA 2, KOŠICE

MČ SEVER, tel. Číslo : 633 17 29, www.mswatsonova.sk

Zápis

na predprimárne vzdelávanie - školský rok 2022/2023

2. 5. 2022 od 10. 30 hod. do 16. 00 hod.

3. 5.- 4. 5. 2022 od 10. 30 hod. do 13. 30 hod.

***Podmienky k prijatiu dieťaťa do MŠ:***

Podľa zákona č. 245/2008 , (školský zákon) § 59, ods.1,2,4,7, zákona č.209/2019, paragraf 3, písmeno a, paragraf 28, písmeno a, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, ktorým sa menia a dopĺňajú niektoré zákony sa na predprimárne vzdelávanie:

-   prijíma dieťa od troch rokov veku; výnimočne možno prijať dieťa od dovŕšenia dvoch rokov veku, ak sú vytvorené vhodné materiálne, personálne, iné potrebné podmienky vrátane kapacitných možností školy,

-  prednostne sa budú prijímať deti, ktoré do 31. augusta  2022 dosiahnu 5 rokov, podľa miesta  trvalého bydliska, pre ktoré bude predprimárne vzdelávanie povinné. Zoznam spádových ulíc http://www.mswatsonova.sk/dokumenty.html,

-  na predprimárne vzdelávanie sa prednostne prijíma aj dieťa, ktoré dovŕšilo 6 rok veku a ktoré bude naďalej plniť povinné predprimárne vzdelávanie,

-  v priebehu školského roka sa do materskej školy prijímajú deti, ak je voľná kapacita materskej školy.

Súčasťou žiadosti zákonného zástupcu o prijatie dieťaťa do materskej školy je **potvrdenie o zdravotnom stave dieťaťa** od všeobecného lekára pre deti a dorast. Ak ide o **dieťa so špeciálnymi výchovno-vzdelávacími potrebami,** zákonný zástupca predloží okrem žiadosti a potvrdenia o zdravotnom stave dieťaťa **aj vyjadrenie príslušného zariadenia výchovného poradenstva a prevencie.**

Žiadosť(tlačivo) na prijatie dieťaťa nájdete na internetovej stránke školy.

Mesto Košice má vo svojej zriaďovateľskej pôsobnosti aj materské školy, ktoré majú zavedené diétne stravovanie (viac na https://www.kosice.sk/obcan/skolske-stravovanie)

*Materská škola má rodinné prostredie s heterogénnymi triedami, čo priaznivo ovplyvňuje rozvoj osobnosti dieťaťa.*

*Cieľom našej edukačnej činnosti je šťastné detstvo detí* *a kvalitná príprava detí do základnej školy prostredníctvom školského vzdelávacieho programu „Čarovné dvierka“.*